মোঁপেলিয়ে

মোঁপেলিয়ে (ফরাসি : [mɔ̃pɛlje, -pəl-] (শুনুন)) ফ্রান্সের দক্ষিণে ভূমধ্যসাগরের উপকূলে অবস্থিত একটি শহর। এটি এরোল দেপার্তমঁর রাজধানী। শহরটি ওক্সিতানি রেজিওঁতে অবস্থিত। ২০১৬ সালে নগর এলাকায় মোট ৬০৭,৮৯৬ জন এবং শহরটিতে ২৮১,৬১৩ জন লোক বাস করত। এই শহরের জনসংখ্যার প্রায় এক তৃতীয়াংশ এই শহরে অবস্থিত তিনটি বিশ্ববিদ্যালয় এবং বিশ্ববিদ্যালয়ের আওতার বাইরে অন্য তিনটি উচ্চ শিক্ষা প্রতিষ্ঠানের শিক্ষার্থী। মোঁপেলিয়ে মার্সেই ও নিসের পর ভূমধ্যসাগরীয় উপকূলে তৃতীয় বৃহত্তম ফরাসি শহর। এটি ফ্রান্সের ৭ম বৃহত্তম শহর এবং গত ২৫ বছরে দেশটির সবচেয়ে দ্রুত প্রবৃদ্ধি অর্জনকারী শহর। শহরটিতে সারা বছর পর্যাপ্ত সূর্যালোক পাওয়ার ফলে দ্রাক্ষাসুরা উৎপাদনের মধ্য দিয়ে ১৯শ শতাব্দীতে শহরটি সমৃদ্ধি অর্জন করে। ফ্রান্স জুড়ে দ্রাক্ষাসুরা কেনাবেচার ফলে মোঁপেলিয়ের জনগণ অচিরেই সম্পদশালী হয়ে ওঠে। ১৮৯০-এর দশকে আঙুরক্ষেতে ছত্রাকজাতীয় রোগ ছড়িয়ে পড়লে দ্রাক্ষাসুরা উৎপাদনের জন্য প্রয়োজনীয় আঙুর ফলাতে ব্যর্থ হয়। এরপর ফ্রান্সের নিকট থেকে আলজেরিয়ার স্বাধীনতার পর আলজেরিয়া ও উত্তর আফ্রিকার অন্যান্য অংশ থেকে অভিবাসীদের আসতে দেওয়ার মধ্য দিয়ে শহরের আওতা বৃদ্ধি পায়। ২১শ শতাব্দীতে মোঁপেলিয়ে জনসংখ্যার দিক থেকে ফ্রান্সের ৭ম ও ৮ম বৃহত্তম শহর হয়ে ওঠে। সাম্প্রতিককালে শহরটিতে শিক্ষার্থীদের আগমনের ফলে এর জনসংখ্যা আরও বৃদ্ধি পায়। শহরটির জনসংখ্যার এক তৃতীয়াংশই এই শহরে অবস্থিত তিনটি বিশ্ববিদ্যালয় এবং বিশ্ববিদ্যালয়ের আওতার বাইরে অন্য তিনটি উচ্চ শিক্ষা প্রতিষ্ঠানের শিক্ষার্থী। মেডিক্যাল কলেজটি এই শহরে বিশ্ববিদ্যালয় সংস্কৃতিকে সমৃদ্ধ করে, পাশাপাশি এখানে আরও অনেকগুলো সুপ্রতিষ্ঠিত বিশ্ববিদ্যালয় রয়েছে। মোঁপেলিয়ে শহরটি ভূমধ্যসাগর উপকূল থেকে ১০ কিমি (৬ মাইল) দূরে লেজ নদীর তীরে উচু ভূমিতে অবস্থিত। শহরটির মূল নাম মোঁস্পেস্যুলান্যুস মোঁ প্যলে বা ল্য মোঁ ইয় লা কোলাঁ (পাহাড়ের শৈল) থেকে এসেছে বলে বর্ণনা করা হয়। শহরটি মার্সেই থেকে ১৭০ কিমি (১০৬ মাইল), তুলুজ থেকে ২৪২ কিমি (১৫০ মাইল) এবং পারি থেকে ৭৪৮ কিমি (৪৬৫ মাইল) দূরে অবস্থিত। মোঁপেলিয়ের সর্বোচ্চ বিন্দু প্লেস দ্যু পেরু, সমুদ্রপৃষ্ঠ থেকে এর উচ্চতা ৫৭ মিটার (১৮৭ ফুট)। শহরটি মোঁপেলিয়ে ও মোঁপেলিয়েরে নামক দুটি পাহাড়ের চূড়ায় অবস্থিত, ফলে সমুদ্রপৃষ্ঠ থেকে শহরটির কয়েকটি রাস্তার উচ্চতা ভিন্ন। মোঁপেলিয়ের জলবায়ু ভূমধ্যসাগরীয় (কোপেন "সিএসএ"), যেখানে শীতকালের আবহাওয়া মৃদু ও আর্দ্র এবং গ্রীষ্মকালের আবহাওয়া গরম কিন্তু শুষ্ক। মাসিক গড় তাপমাত্রা জানুয়ারি মাসে ৭.২ °সে (৪৫.০ °ফা) থেকে জুলাই মাসে ২৪.১ °সে (৭৫.৪ °ফা) হয়ে থাকে। বাষ্পীভবনের মাত্রা ৬৩০ মিলিমিটার (২৪.৮ ইঞ্চি) এর কাছাকাছি, যা বসন্ত ও শীতকালে অধিক, কিন্তু গ্রীষ্মকালে অনুপস্থিত। এই শহরে নথিভুক্ত সর্বনিম্ন তাপমাত্রা ছিল ১৯৬৩ সালের ৫ই ফেব্রুয়ারি −১৭.৮ °সে (−০.০৪ °ফা) এবং সর্বোচ্চ তাপমাত্রা ছিল ২০১৯ সালের ২৮শে জুন ৪৩.৫ °সে (১১০.৩ °ফা)। ২০০৬ সালে সমগ্র মহানগর এলাকার জনসংখ্যা ছিল ৫১০,৪০০ জন। ইন্সির এক গবেষণা অনুসারে মোঁপেলিয়ে শহরে ২০০৭ থেকে ২০১২ সাল পর্যন্ত ফ্রান্সের প্রধান কম্যুনগুলোর মধ্যে সর্বাধিক জনসংখ্যা বৃদ্ধি দেখা গেছে। এই বৃদ্ধির হার +১.১%, যা পারি ও লিওঁ থেকেও এগিয়ে। ২০১৭ সালে মহানগর এলাকার জনসংখ্যা ছিল প্রায় ৬১৬,২৯৬ জন। ইতিহাস জুড়ে এবং বর্তমান সময়েও মোঁপেলিয়ে শহরে স্পেনীয় জনগণ, ঐতিহ্য ও প্রভাব লক্ষণীয়। এছাড়া এখানে মরোক্কান, আলজেরীয় ও ইতালীয় সম্প্রদায়ও বসবাস করে। মোঁপেলিয়ে শহরে টিজিভি উচ্চ-গতির রেলসহ রেলওয়ে সেবা রয়েছে। মোঁপেলিয়ের প্রধান রেলওয়ে স্টেশন হল সাঁ-রোশ। উচ্চ-গতির এলজিভি মেদিতরানে রেলওয়ের মাধ্যমে নিম শহরের সাথে মোঁপেলিয়ের সংযোগ স্থাপনের জন্য পরিকল্পনা রয়েছে। মোঁপেলিয়ের দক্ষিণ-পূর্বের মোইয়ো শহরের ফ্রেইয়োর্গে এলাকায় মোঁপেলিয়ে-মেদিতরানে বিমানবন্দর অবস্থিত। ত্রান্সপোর দ্য লাগ্লোমেরাশিওঁ দ্য মোঁপেলিয়ে (তাম) এই শহরের গণপরিবহন পরিচালনা করে। এর আওতায় রয়েছে চার লাইন ও কয়েকটি পার্কিং বিশিষ্ট ৫৬ কিমি (৩৫ মাইল) ট্রামওয়ে নেটওয়ার্ক। তাম বৃহৎ বাইক শেয়ারিং পরিষেবা ভেলোমাগও পরিচালনা করে। ২০০৭ সালের জুন মাসে ১২০০ বাইসাইকেল ও ৫০টি স্টেশন নিয়ে এই পরিষেবা চালু হয়। "Archived copy"। ১৭ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ২০ সেপ্টেম্বর ২০২০।  "Montpellier Tourist Information and Montpellier Tourism"। Montpellier Information and Tourism। ২ মে ২০১৩ তারিখে মূল থেকে আর্কাইভ করা। সংগ্রহের তারিখ ২০ সেপ্টেম্বর ২০২০।  "Montpellier History Facts and Timeline: Montpellier, Languedoc-Roussillon, France"। world-guides.com। সংগ্রহের তারিখ ২০ সেপ্টেম্বর ২০২০।  "Universities in Montpellier and study in Montpellier – International Student Regional Guide"। সংগ্রহের তারিখ ২০ সেপ্টেম্বর ২০২০। [স্থায়ীভাবে অকার্যকর সংযোগ] হোড, ফিল (১৩ মার্চ ২০১৭)। "Montpellier in the spotlight: development mania in France's fastest-growing city"। দ্য গার্ডিয়ান। সংগ্রহের তারিখ ২০ সেপ্টেম্বর ২০২০।  মাস্টার্স, জেফ (১ জুলাই ২০১৯)। "French Station Breaks All-Time Heat Record by Astounding Margin"। www.wunderground.com (ইংরেজি ভাষায়)। সংগ্রহের তারিখ ২০ সেপ্টেম্বর ২০২০।  "Aire urbaine de Montpellier (015)"। ইন্সি (ফরাসি ভাষায়)। সংগ্রহের তারিখ ২০ সেপ্টেম্বর ২০২০।  "Railway Gazette: Southern LGV projects make progress"। Railwaygazette.com। ১৩ ফেব্রুয়ারি ২০১১ তারিখে মূল থেকে আর্কাইভ করা। সংগ্রহের তারিখ ২০ সেপ্টেম্বর ২০২০।  "Vivre > Transport > Tramway" [Living > Transport > Tramway]। Montpellier-agglo.com (French ভাষায়)। সংগ্রহের তারিখ ২০ সেপ্টেম্বর ২০২০। উদ্ধৃতি শৈলী রক্ষণাবেক্ষণ: অচেনা ভাষা (link) "Midi Libre"। ১৩ জুন ২০০৯ তারিখে মূল থেকে আর্কাইভ করা। সংগ্রহের তারিখ ২০ সেপ্টেম্বর ২০২০।  "Tous à Vélo"। ১২ সেপ্টেম্বর ২০১৫ তারিখে মূল থেকে আর্কাইভ করা।  উইকিমিডিয়া কমন্সে মোঁপেলিয়ে সংক্রান্ত মিডিয়া রয়েছে। উইকিভ্রমণে মোঁপেলিয়ে সম্পর্কিত ভ্রমণ নির্দেশিকা রয়েছে। Official website